1 Kuɛ̈n 26
Yieen thuɔk luaak Kuɔth
1
Nɛ mi ɛ dääk yiëëni thuɔk
luaak Kuɔth. Kä gaat Kora.
Cua Mɛ-cɛ-lɛm-yaa, gat Kore
thok duëël A-thap.
2
Kä cu gaat Mɛ-cɛ-lɛm-yaa a kɛ̱̈ɛ̱̈dɛ
ni Dhɛ-kar-yaa kɛnɛ Yɛ-di-ä-el
kɛ Dhɛ-bɛ̈d-yaa kɛnɛ Yɛ̈th-ni-el,
3
kɛ Ee-lam kɛnɛ Yɛ-ɣo-ɣa-nan
kɛ Ɛl-yo-nay.
4
Kä cu gaat O-bed-ɛ-dom a
Cɛ-mɛ̈-yaa kɛ̱̈ɛ̱̈dɛ kɛnɛ Yɛ-ɣo-dha-bad
kɛ Yowa kɛnɛ Tha-kar kɛ Nɛ-tan-el,
5
kɛnɛ A-mi-el kɛ Yi-tha-kar
kɛnɛ Pɛ-u-le-tay, tɔ̱tɔ̱ cu ka gaat
tëë ci Kuoth kɛ puɔ̱th O-bed-ɛ-dom.
6
Kä cu gatdɛ ni Cɛ-mɛ̈-yaa tekɛ
gaat ti ruackɛ thuk duëlikiɛn,
kɛ ɣöö kɛ nɛy ti tekɛ lua̱ŋ.
7
Kä cu gaat Cɛ-mɛ̈-yaa a Ɔth-ni
kɛnɛ Rɛ-pa-el kɛ O-bɛd kɛnɛ
Ɛl-dha-bad.
Kä cu ji̱ maarädɛ a Ɛ-liɣu kɛnɛ
Thɛ-mak-yaa kä cu ka nɛy
ti tekɛ lua̱ŋ bä.
8
Kä cu kɛn ti̱ti̱ diaal a gaat
O-bed-ɛ-dom, kɛɛl kɛ gaatkiɛn
kɛ ji̱ maarädiɛn, cu ka nɛy
ti tekɛ lua̱ŋ mi di̱i̱t.
Kä cu pekdiɛn a nɛy ti jiɛɛn
bäkɛl wi̱cdɛ rɛw.
9
Kä cu gaat Mɛ-cɛ-lɛm-yaa kɛnɛ
ji̱ maarädɛ a nɛɛ
wäl bädäk ti tekɛ lua̱ŋ.
10
Cu Otha raan Mɛ-ra-ri tekɛ gaat.
Cim-ri min bo̱o̱th (Ci gua̱n ɛ ka̱m
bo̱th kä /ciɛ jiɛɛn gat in di̱t
ni jɛn),
11
kɛnɛ Ɣil-ki-yaa kɛ Tɛ-bal-yaa
kɛnɛ Dhɛ-kar-yaa. Cu gaat Otha
kɛnɛ ji̱ maarädɛ a nɛy da̱ŋ wäl diɔ̱k.
12
Kɛn bua̱n yiëëni thuɔk luaak ti̱ti̱, tekɛ bua̱a̱n ce̱tnikɛ bööthkiɛn, kä ca kɛ moc lät rɛy luaak Kuɔth Nhial ce̱tnikɛ mëë te watkiɛn. 
13
Kä cua gaakni yuɔr thok duëël ɔ a thil ram mi di̱i̱t kiɛ ŋuɛ̈t kɛ thok duëël ɔ bi wä yien ɔ.
14
Kä cu thok kuec käny ca̱ŋ pɛn kä Cɛ-lɛm-yaa. Kä cua gaak yuɔr kɛ kui̱ gatdɛ ni Dhɛ-kar-yaa, ɛ ram mi la lat luek, mi gɔaa, cu thok kuec caam pɛn kä jɛ. 
15
Kä cu thok kuec cuëëc pɛn kä O-bed-ɛ-dom, kä cu gaak duëël tɔ̱ɔ̱wä pɛn kä gaatkɛ. 
16
Kä cu thok kuec konyä ca̱ŋ kɛnɛ thok in lot ni Ca-lɛ-kɛth min te thok duɔ̱p nhiam pɛn kä Cu-pim kɛnɛ Otha. Kä guic yieen ni yieen in dɔ̱ŋ.
17
Kä la ji̱ Lii-bay da̱ŋ bäkɛl a yien thok kuec käny ca̱ŋ kɛ cäŋ kɛl, kä la ŋuaan a yien thok kuec caam kɛ cäŋ kɛl, kä bi ŋuaan yien thok kuec cuëëc kɛ cäŋ kɛl, kä la nɛy da̱ŋ rɛw a yien kɛɛl kɛ cäŋ kɛl thok duëël tɔ̱ɔ̱wä. 
18
Kä duɔ̱p in wä kui̱ konyä ca̱ŋ, te nɛy da̱ŋ ŋuaan dup nhial kä te rɛw dup pa̱a̱ny.
19
Kä cua jɛn dääk yiëëni thuɔk luaak Kuɔth kɛ lätkiɛn, tëë la gaat Kora kɛnɛ Mɛ-ra-ri.
Ro̱o̱m yio̱o̱ni kɛnɛ bööth tin kɔ̱ŋ
20
Kä ji̱ Lii-bay cu Ä-ɣi-yaa a ro̱o̱m yio̱o̱ni luaak Kuɔth kɛnɛ muc tin ca lɛy.
21
Kä cu La-dan gat Ger-com tekɛ gaat ti la bööth thukni duëli. Cu Yɛ-ɣe-li a kɛl thi̱n. 
22
Kä cu gaat Yɛ-ɣe-li a Dhe-tham kɛnɛ däman ni Yo-el a ro̱o̱m yio̱o̱ni luaak Kuɔth Nhial.
23
Kä gaat Am-ram kɛnɛ gaat Yidh-ɣar kɛnɛ U-dhi-el. 
24
Cua Cɛ-bu-el gat Ger-com gat Muthɛ la bo̱o̱th röm yio̱o̱ni. 
25
Kä cu gaat Ɛ-li-dhɛr a. Rɛ-ɣɛ̈b-yaa kɛnɛ Yɛ-cɛ̈-yaa kɛ Yo-ram kɛnɛ Dhik-ri kɛ Cɛ-lo-moth. 
26
Cu Cɛ-lo-moth kɛnɛ ji̱ maarädɛ, yio̱w mucni diaal tëë ca lɛy ɛ kuäär ni Dee-bid kɛnɛ bööth bathdɔɔri kɛnɛ kuri kɛ bööth rɛ̈m rɔm. 
27
Kä cu kɛ tha̱a̱ŋ kä tëë pɛ̈ckɛ ko̱o̱r lɛy kɛ ɣöö ba kɛ bany luak Kuɔth Nhial. 
28
Kä cua tëë ca lɛy ɛ gök ni Tha-muɛl kɛnɛ Thɔɔl gat Kic kɛ Ä-bi-ner gat Ner kɛ Yo-ab gat Dhɛ-ru-yaa, kɛ te kɔ̱ŋ tëë ca lɛy rɔm ɛ Cɛ-lo-moth kɛnɛ ji̱ maarädɛ.
Lät ji̱ Lii-bay tin kɔ̱ŋ
29
Kä gaat Yidh-ɣar cua Kɛ-nan-yaa
kɛnɛ gaatkɛ ka̱m bo̱o̱th ji̱ I-thɛ-rɛl
kä bɛ kɛ luk.
30
Kä gaat Ɣɛb-ron.
Cua Ɣä-cɛ̈b-yaa kɛnɛ ji̱ maarädɛ
ti bathdɔɔr kɛl wi̱cdɛ kur bärɔw
ti tekɛ lua̱ŋ ka̱m lät kuoothä kɛnɛ
lät kua̱r kä ji̱ I-thɛ-rɛl diaal tin
te kui̱ konyä ca̱ŋ yiëër Jɔr-dɛn.
31
Kä gaat Ɣɛb-ron. Cu Yɛ-ri-yaa
a bo̱o̱thdiɛn nikɛ gɔ̱a̱r duëlikiɛn.
(Kɛ jiɛɛn ŋuaan runi ruec kua̱r
ni Dee-bid, cua warɛgakni go̱r,
cua nɛy ti tekɛ lua̱ŋ wä jek kä ji̱
Ɣɛb-ron kä Ya-dhɛr rɛy cieŋ
Gil-yad.)
32
Kä ɛn Yɛ-ri-yaa tekɛ ji̱ maarä
ti bathdɔɔr kɛl wi̱cdɛ kur bärɔw,
nɛy ti tekɛ lua̱ŋ, kä bööth thuk
duëli gua̱ni, cu kuäär ni Dee-bid
kɛ ka̱m lat Kuoth kɛnɛ cieŋ ji̱
I-thɛ-rɛl tin te kui̱ kony ca̱ŋ
yieer Jɔr-dɛn rɛy cieŋ Rɛ-u-ben
kɛnɛ Gad kɛ tha̱a̱ŋ thuɔk duëël
Ma-na-thɛ.
